section_heading: Potjera
paragraph_text: Te večeri u 19:25 u vrlo lošim vremenskim uvjetima, Ark Royal je lansirao svoje zrakoplove tipa Fairey Swordfish u još jedan napad. Prvi val zrakoplova je greškom ciljao krstaricu Sheffield koja je slijedila Bismarcka. Premda je izgubljeno dosta vremena zbog ovog krivog napada, u konačnici se ova pogreška pogazala dobrodošlom za britance jer je ustanovljena greška na magetskim detonatorima torpeda koji su uporabljeni u napadu na Sheffield. Zbog greške su detonatori zamijenjeni kontaktnim detonatorima za napad na Bismarck. Swordfish zrakoplov kojim je pilotirao podporučnik John Moffat u svom posljednjem napadu, u skoro potpunom mraku u 21.05, pogodio je torpedom Bismarcka i tako mu zaglavio kormilo i uređaj za kormilarenje.<ref> Bismarck nakon ovog pogotka više nije mogao manevrirati, nagnuo se ulijevo i mogao je ploviti jedino u velikom krugu u smjeru brodova King George V i Rodney. Oba ova bojna broda su bila u potjeri za Bismarckom i dolazili su sa zapada. Nakon dugotrajnih neuspješnih pokušaja da oslobode kormilo, zapovjedništvo flote je prihvatilo bezizglednu situaciju te su poslali nekoliko poruka zapovjedništvu mornarice. Lütjens je poslao svoju zadnju poruku: "Brod bez mogućnosti manevriranja. Borit ćemo se do zadnje granate. Živio Fuhrer". Cijena koju su britanci platili je bila pet oštećenih zrakoplova tipa Swordfish, jedan bez mogućnosti popravka".<ref>